lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl oc en es lv lv lv lv lv lv lv lv lv lv lt lv lv lv lv lv lv lv lv lv lv lv lv lv de lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Šovasar Lietuvas un Latvijas pierobežā notiks pasaules zvaigznes Krisa Normena koncerts – ZZ.lv
Vārda dienas svin: Rodrigo, Rauls
andra.ozola@zz.lv - 10.04.2022 - 15:22
Šā gada 2. jūlijā Lietuvas un Latvijas pierobežā, Biržu rajona Kiluču ezera pussalā (Biržu rajonā, Kiluču ciemā, Apaščios ielā) notiks grupas “Smokie” oriģinālās balss – Krisa Normena dzīvās mūzikas koncerts, informē koncerta rīkotāji. Sākums – pulksten 18. Leģendu iesildīs Latvijas čellu trio “Melo-M”, Lietuvas kulta roka grupa “BIX”, reperis Ironvytas, DJ Jovani (Jons Nainis), „Lietuvas balss“ dalībnieks, dziedātājs Igors Jarmolenka un reperis Džulians Verdī (Julian Verdee). Biļešu izplatītājs – www.bilesuparadize.lv
Mūzikas fanus visā pasaulē nav jāiepazīstina ar šo slaveno dziedātāju. Tieši Krisa Normena īpašās, aizsmakušās balss dēļ grupa „Kidness“ pēc grupas menedžeru ieteikumiem reiz tika pārdēvēta par „Smokey“. Kā skaidroja grupas dalībnieki, Krisa “nopīpēta” balss bija saistīta ar “dūmiem” („smoke“ – angļu val. – dūmi), bet jau vēlāk grupa tika pārdēvēta par “Smokie”.
Kriss Normens (īstais vārds Kristofers Vards Normens) dzimis Jorkšīras grāfistē Apvienotajā Karalistē mākslinieku ģimenē. Topošajai zvaigznei, kura muzikālo gaumi ietekmēja Elviss Preslijs, “The Beatles”, Bobs Dilans, Little Ričards un “The Rolling Stones”, pirmo ģitāru tētis uzdāvināja, kad zēnam bija septiņi gadi.
1962. gadā Kriss Normens iestājās Bredfordas zēnu skolā, kur satika savus līdzgaitniekus – „Smokie“ dalībniekus Alanu Silsonu un Teriju Atliju.
Sākumā grupas nosaukumu bija daudz – “The Yen”, “Essence”, “Long Side Down”, “The Elizabethans“. Tomēr patiesie radošie panākumi atnāca ar grupas liktenīgo nosaukumu – 1975. gadā tika izdots sen nobriedušais grupas „Smokie“ debijas albums „Pass It Around“, kas tapis kopā ar tā laika slavenajiem producentiem un dziesmu autoriem Nikiju Činu un Maiku Čepmenu.
1978. gads „Smokie“ bija sevišķi produktīvs – tika izdots albums “The Montreaux Album”, saņemot augstākos kritiķu vērtējumus, singls “Mexican Girl” kļuva par megahitu, Krisa Normena un Sūzijas Kvatro dziesma “Stumblin’ in” iekļuva amerikāņu „Billboard top 10“ . Tam sekoja žilbinošas slavas gads, koncerttūres visos kontinentos un pilni grupas fanu stadioni.
Saturs turpināsies pēc reklāmas.
Galvu reibinoša solo karjera
Kriss Normens 1986. gadā pameta „Smokie“ un sāka savu solo karjeru.
Viņa diskogrāfija ir ļoti iespaidīga – ir izdoti vairāk nekā 50 singli un vairāk nekā 30 albumi (9 no tiem „Smokie“ sastāvā un 25 solo). Visā pasaulē ir pārdoti vairāk nekā 30 miljoni ierakstu, un mākslinieks joprojām rada mūziku un koncertē.
Saturs turpināsies pēc reklāmas.
Pēc veiksmīgiem koncertiem kopā ar Sūziju Kvatro viņš sadarbojās ar „Modern Talking“, „Blue System“ un „CC Catch“ projekta dibinātāju, komponistu un dziedātāju Dīteru Bolenu.
Ar dziesmu “Midnight Lady” Kriss Normens iekaroja daudzu valstu populārās mūzikas Olimpa virsotnes. 2014. gadā ar „CC Catch“ viņš nodibināja duetu „Another Night in Nashville“.
Pēdējos 23 gadus mūziķis dzīvo Menas salā, ir precējies. Ar savu sievu Lindu viņš ir kopā vairāk nekā 50 gadus, un viņiem ir pieci bērni (Braiens, Pauls, Maikls, Stīvens un Sūzana), kā arī četri mazbērni.
Saturs turpināsies pēc reklāmas.
“Laimīgākā diena manā dzīvē ir laulības,” vairākās intervijās saka dziedātājs, uzsverot savas sievas Lindas nozīmi. Tiesa gan, 2001. gadā dziedātāja ģimeni satrieca ārkārtīgi sāpīga nelaime – viņu dēls Braiens gāja bojā motocikla avārijā.
Tomēr, atguvies no traģēdijas, Kriss Normens veiksmīgi turpināja savu karjeru un joprojām ir laipni gaidīts visā pasaulē – Bangkokā, Minhenē un Sanktpēterburgā, kur viņš pat īpaši svinēja savu dzimšanas dienu.
Saturs turpināsies pēc reklāmas.
Mākslinieks aktīvi koncertē. Pagājušā gadā iznāca viņa solo albums “Just a Man”. Kriss Normens aktīvi uzstājas dažādās pasaules malās un pārsteidz tūkstošiem fanu ar savu enerģiju.
“Humors un vingrošana palīdz saglabāt enerģiju. Lai arī ļoti gribētos paslinkot, es piespiežu sevi iet uz sporta zāli, pavingrot,” pasmaida Kriss, kurš tagad sāks koncertturneju Vācijā un vasarā rīkos ekskluzīvu koncertu Lietuvā.
Biržu rajonā skanēs „Living Next Door to Alice“, „Midnight Lady“, „Needles and Pins“, „Mexican Girl“, „Oh Carol“, „I‘ll Meet You at Midnight“, „Don’t Play Your Rock’N Roll to Me“ un citas visā pasaulē zināmas dziesmas.
Saturs turpināsies pēc reklāmas.
Krisa Normena vārds ar liriskām dziesmām saistās tikpat lielā mērā kā ar enerģisko roku, tāpēc koncerts Biržu rajonā solās būt gan rokenrolisks, gan melanholisks. Šis laiks būs kā ceļojums pa izpildītāja dzīvi, apstājoties neaizmirstamākajās un skaistākajās pieturās.
“Mēs ziedam” – sieviešu kora “Vizma” 50 gadu jubilejas koncerts
Pasaules Tūrisma dienas rallijā aicina iepazīt Jelgavas apkārtni
Satiec rakstniekus Grāmatu svētkos Vircavā!
Kamerkora “Mītava” 35 gadu jubilejas koncerts
Sākusies dziesmu pieteikšana Eirovīzijas konkursam
Tikšanās ar dzejnieci un rakstnieci Ziedīti Kalnu Jelgavas Pilsētas bibliotēkā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.